**600.0022.11.02.15**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՀԱՆՐԱՅԻՆ ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ ՀԱՆՁՆԱԺՈՂՈՎ

ՈՐՈՇՈՒՄ

11 փետրվարի 2015 թվականի №22Ա
ք. Երևան

«ԿԱՐԲԻ ՋՐՀՈՍ» ՀԷԿ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ №0450 ԼԻՑԵՆԶԻԱՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ԵՎ ԸՆԿԵՐՈՒԹՅԱՆ ԿՈՂՄԻՑ ՊԵՏԱԿԱՆ ԲՅՈՒՋԵ ԳՈՒՄԱՐ ՓՈԽԱՆՑԵԼՈՒ ՄԱՍԻՆ

 Հաշվի առնելով, որ՝

 ա) Հայաստանի Հանրապետության հանրային ծառայությունները կարգավորող հանձնաժողովի (այսուհետ՝ Հանձնաժողով) 2012 թվականի փետրվարի 1-ի «ԿԱՐԲԻ ՋՐՀՈՍ» ՀԷԿ»սահմանափակ պատասխանատվությամբ ընկերությանը «ԿԱՐԲԻ ՋՐՀՈՍ» փոքր հիդրոէլեկտրակայանի վերականգնման լիցենզիա տրամադրելու մասին» №21Ա որոշմամբ «ԿԱՐԲԻ ՋՐՀՈՍ» սահմանափակ պատասխանատվությամբ ընկերությանը (այսուհետ՝ Ընկերություն) տրամադրվել է Հայաստանի Հանրապետության Լոռու մարզի Շահումյան համայնքի վարչական տարածքում` Կարբի գետի 3-րդ վտակի վրա (բնական ջրահոսք) «ԿԱՐԲԻ ՋՐՀՈՍ» փոքր հիդրոէլեկտրակայանի (այսուհետ՝ Կայան) վերականգնման №0450 լիցենզիան (այսուհետ՝ №0450 լիցենզիա)՝ մինչև 2015 թվականի փետրվարի 1-ը գործողության ժամկետով,

 բ) №0450 լիցենզիայի գործողության ժամկետում ընկերությունը չի ավարտել Կայանի վերականգնման աշխատանքները և չի դիմել №0450 լիցենզիայի գործողության ժամկետը երկարաձգելու հայտով,

գ) Հանձնաժողովի 2013 թվականի նոյեմբերի 1-ի №374Ն որոշմամբ հաստատված՝ էներգետիկայի բնագավառում գործունեության լիցենզավորման կարգի (այսուհետ՝ Կարգ) №3 հավելվածի՝ երաշխիքների ներկայացման կարգի 7-րդ կետի 2-րդ ենթակետի համաձայն՝ Հանձնաժողովը որոշում է ընդունում երաշխիքն ամբողջությամբ Հայաստանի Հանրապետության պետական բյուջե փոխանցելու մասին, եթե լիցենզիայով սահմանված կառուցման (վերակառուցման) ժամանակահատվածում լիցենզավորված անձը չի ավարտել կայանի կառուցման (վերակառուցման) աշխատանքները և չի դիմել լիցենզիայով սահմանված կառուցման (վերակառուցման) ժամանակահատվածը երկարաձգելու հայտով կամ Հանձնաժողովը մերժել է ներկայացված հայտը,

դ) Կարգի №3 հավելվածի՝ երաշխիքների ներկայացման կարգի 7-րդ կետի 2-րդ ենթակետի համաձայն՝ Հանձնաժողովը «Վարչարարության հիմունքների և վարչական վարույթի մասին» Հայաստանի Հանրապետության օրենքի 30-րդ հոդվածի 1-ին մասի «բ» կետի հիմքով 2015 թվականի փետրվարի 4-ից հարուցել է վարչական վարույթ, և

հիմք ընդունելով «Լիցենզավորման մասին» Հայաստանի Հանրապետության օրենքի 37-րդ հոդվածի 1-ին մասի 8-րդ կետը, Կարգի 46-րդ կետը և №3 հավելվածի՝ երաշխիքների ներկայացման կարգի 7-րդ կետի 2-րդ ենթակետը՝ Հանձնաժողովը **որոշում է.**

1. Ուժը կորցրած ճանաչել Ընկերության №0450 լիցենզիան:
2. Ընկերությանը.
3. սույն որոշումն ուժի մեջ մտնելու պահից մեկամսյա ժամկետում Հանձնաժողով ներկայացված երաշխավորագրի համաձայն երաշխավորված երկու միլիոն հինգ հարյուր հազար դրամ գումարը №900005028130 հաշվեհամարով փոխանցել Հայաստանի Հանրապետության պետական բյուջե՝ այդ մասին տեղեկացնելով Հանձնաժողովին.
4. ընդունել ի գիտություն, որ Ընկերությունն իրավասու է սույն որոշումը բողոքարկել Հանձնաժողով կամ Հայաստանի Հանրապետության վարչական դատարան՝ այն ուժի մեջ մտնելու պահից երկամսյա ժամկետում:
5. Սույն որոշումն ուժի մեջ է մտնում ստորագրման պահից:

 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՆՐԱՅԻՆ

 ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ

 ՀԱՆՁՆԱԺՈՂՈՎԻ ՆԱԽԱԳԱՀ՝ Ռ. ՆԱԶԱՐՅԱՆ

 ք. Երևան

 11 փետրվարի 2015թ.

 ժամը 1600